**LĒMUMS**

Liepājā

|  |  |
| --- | --- |
| 2024. gada 18. aprīlī | Nr.180/4  (prot. Nr.4, 39.§) |

Par izsoles noteikumu apstiprināšanu

nekustamajiem īpašumiem Krūmu ielā 65

un Krūmu ielā 65A-13N

Lai apstiprinātu elektroniskās izsoles noteikumus, tostarp izsoles sākumcenu, atsavināšanai nodotajiem nekustamajiem īpašumiem, kuri nav nepieciešami Liepājas valstspilsētas pašvaldības funkciju nodrošināšanai, pamatojoties uz Pašvaldību likuma 10. panta pirmās daļas 16. punktu, Publiskas personas mantas atsavināšanas likuma 3. panta pirmās daļas 1. punktu un 3. panta otro daļu, 4. panta pirmo un otro daļu, 5. panta pirmo un piekto daļu, 29.1 pantu, 29.2 pantu, 34. pantu un 36. panta pirmo daļu, Publiskas personas finanšu līdzekļu un mantas izšķērdēšanas novēršanas likuma 3. panta pirmās daļas 2. punktu, Liepājas pilsētas domes 2007. gada 13. aprīļa nolikumu Nr.22 "Liepājas pilsētas pašvaldības dzīvokļa īpašumu atsavināšanas nolikums", Liepājas valstspilsētas pašvaldības domes 2024. gada 25. janvāra lēmumu Nr.23/1 "Par nekustamo īpašumu Krūmu ielā 65 un Krūmu ielā 65A-13N atsavināšanu", izskatot SIA "Vindeks" 2024. gada 2. marta nekustamo īpašumu novērtējumus "Nekustamā īpašuma – zemes gabala un apbūves Liepājā, Krūmu ielā 65 novērtējums" un "Nekustamā īpašuma – neapdzīvojamās telpas Liepājā, Krūmu ielā 65A-13N novērtējums", sertificētas nekustamā īpašuma vērtētājas Anitas Vēdiķes (kvalifikācijas sertifikāts Nr.76) 2024. gada 3. marta novērtējumus "Nekustamā īpašuma Krūmu iela 65, Liepāja novērtējuma atskaite" un "Nekustamā īpašuma Krūmu iela 65A-13N, Liepāja novērtējuma atskaite", Liepājas valstspilsētas pašvaldības Dzīvojamo māju privatizācijas komisijas 2024. gada 13. marta lēmumu (sēdes protokols Nr.13/2.2.20) un Liepājas valstspilsētas pašvaldības domes pastāvīgās Finanšu komitejas 2024. gada 11. aprīļa lēmumu (sēdes protokols Nr.4), Liepājas valstspilsētas pašvaldības dome **nolemj:**

1. Apstiprināt Liepājas valstspilsētas pašvaldībai piederošo nekustamo īpašumu Krūmu ielā 65, Liepājā, kadastra numurs 1700 011 0177 (reģistrēts Liepājas pilsētas zemesgrāmatas nodalījumā Nr.100000156555), un Krūmu ielā 65A-13N, Liepājā, kadastra numurs 1700 903 1992 (reģistrēts Liepājas pilsētas zemesgrāmatas nodalījumā Nr.100000471004-13N), kā lietu kopības nosacīto cenu 579 800 EUR (pieci simti septiņdesmit deviņi tūkstoši astoņi simti *euro*).

2. Izdot Liepājas valstspilsētas pašvaldības domes 2024. gada 18. aprīļa noteikumus Nr.15 "Lietu kopības – nekustamo īpašumu Krūmu ielā 65, Liepājā (kadastra Nr.1700 011 0177) un Krūmu ielā 65A-13N, Liepājā (kadastra Nr.1700 903 1992) – elektroniskās izsoles noteikumi".

3. Uzdot Liepājas Nekustamā īpašuma pārvaldei Publiskas personas mantas atsavināšanas likumā noteiktajā kārtībā organizēt lēmuma 1. punktā minēto īpašumu kā lietu kopības atsavināšanu.

4. Uzdot Liepājas valstspilsētas pašvaldības Dzīvojamo māju privatizācijas komisijai Publiskas personas mantas atsavināšanas likumā noteiktajā kārtībā apstiprināt izsoles rezultātus un izskatīt sūdzības par izsoles rīkotāja darbībām, ja tādas tiek iesniegtas.

5. Uzdot Liepājas Nekustamā īpašuma pārvaldei sagatavot lēmuma 1. punktā minēto nekustamo īpašumu pirkuma līgumu.

6. Pilnvarot Liepājas Nekustamā īpašuma pārvaldes vadītāju Liepājas valstspilsētas pašvaldības vārdā parakstīt lēmuma 1. punktā minēto nekustamo īpašumu pirkuma līgumu.

7. Liepājas valstspilsētas pašvaldības izpilddirektora vietniekam īpašumu jautājumos kontrolēt lēmuma izpildi.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Kurzemes rajona tiesai, Izpilddirektora birojam, Finanšu pārvaldei, Dzīvojamo māju privatizācijas komisijai, Liepājas Nekustamā īpašuma pārvaldei (galvenajai grāmatvedei), Kapitālsabiedrību pārvaldības uzraudzības un revīzijas daļai | |